
	Autors

	1.
	Noteikumu konsolidētā versija
 Meliorācijas kadastra noteikumi
	Iebildums
Lūdzam visā noteikumu tekstā atbilstoši Ministru kabineta 2012. gada 24. aprīlī noteikumu Nr. 281 "Augstas detalizācijas topogrāfiskās informācijas un tās centrālās datubāzes noteikumi" prasībām vārdu "izpilduzmērījums" attiecīgajā locījumā aizstāt ar vārdu "izpildmērījums" attiecīgajā locījumā.
 
Piedāvātā redakcija
-
	Uldis Svilpe (VZD)

	2.
	Noteikumu konsolidētā versija
21.1. meliorācijas sistēmas inventarizācijas lietu vai teritorijas un būves kadastrālo uzmērījumu, ja ierosina:
	Iebildums
Ņemot vērā, ka visas meliorācijas būves netiek reģistrētas Nekustamā īpašuma valsts kadastra informācijas sistēmā, tad no projekta 21.1. apakšpunkta lūdzam svītrot vārdus "un būves kadastrālo". Tāpat vēršam uzmanību, ka Saeimā 1.lasījumā pieņemts likumprojekts  "Grozījumi "Nekustamā īpašuma valsts kadastra likumā"" (Nr.288/Lp14), kura 2.pants paredz izteikt likuma 16.pantu jaunā redakcijā, tai skaitā arī nosakot, ka Nekustamā īpašuma valsts kadastra informācijas sistēmā nereģistrē meliorācijas būves bez ēkas pazīmēm (tai skaitā meliorācijas dambi un aizsporostu). 
Piedāvātā redakcija
21.1. meliorācijas sistēmas inventarizācijas lietu vai teritorijas uzmērījumu, ja ierosina:
	Uldis Svilpe (VZD)

	3.
	Noteikumu konsolidētā versija
22.1. meliorācijas sistēmu un būvju izpildzīmējumi – meliorācijas būvju un ietaišu izvietojuma plāns, šķērsgriezumi, garenprofili;
	Iebildums
Projekta 22.1. apakašpunktā lietots jēdziens "izpildzīmējums". Vēršam uzmanību, ka spēkā esošajos Ministru kabineta 2014. gada 16.septembra noteikumos Nr. 550 "Hidrotehnisko un meliorācijas būvju būvnoteikumi" minētais jēdziens nav lietots.  Līdz ar to lūdzam aizstāt minēto jēdzienu atbilstoši spēkā esošajam regulējumam meliorācijas būvju būvniecības jomā, piemēram, "būvju rasējumi".
Piedāvātā redakcija
-
	Ingrīda Reizina (TM)

	4.
	Noteikumu konsolidētā versija
23.3. faktiski mainīts zemes lietošanas mērķis un to apliecina valsts atbildīgā institūcija;
	Iebildums
Projekta 12. punkts nosaka, ka tiks precizēts noteikumu 23. punkts, kura 23.3. apakšpunktā noteikts, ka pēc būves tehniskās apsekošanas atzinuma un inventarizācijas lietas saņemšanas meliorācijas sistēmas datus izņem no publiski pieejamās meliorācijas kadastra informācijas sistēmas, ja faktiski mainīts zemes lietošanas mērķis, un to apliecina valsts atbildīgā institūcija. Anotācijas 1.3. sadaļā problēmas aprakstā tiek norādīts, ka "Pēc būves tehniskās apsekošanas var būt situācijas, kad nekustamajā īpašumā ir mainīts zemes lietošanas mērķis vai būve ir nojaukta vai dabā nepastāv. Šādās situācijās ir nepieciešams izņemt meliorācijas sistēmas datus no publiski pieejamās meliorācijas kadastra informācijas sistēmas un fiksēt aktuālo informāciju, tāpēc noteikumu Nr. 128 23. punkts papildināms ar normu, ka zemes lietošanas mērķa maiņa, būves demontāža vai fakts, ka būve dabā nepastāv, ir pamatojums, lai meliorācijas sistēmas datus izņemtu no publiski pieejamās meliorācijas kadastra informācijas sistēmas, savukārt anotācijas 1.3 sadaļā citā problēmas aprakstā ir norādīts, "Lai panāktu vienotu izpratni par nekustamā īpašuma lietošanas mērķi, iesniegums ir papildināts ar prasību pievienot atzinumu par nekustamā īpašuma statusu – izziņu no valsts institūcijas par zemes lietošanas veidu".
Vēršam uzmanību, ka zemes lietošanas veida maiņu nosaka Ministru kabineta 2007. gada 21. augusta noteikumi Nr. 562 "Noteikumi par zemes lietošanas veidu klasifikācijas kārtību un to noteikšanas kritērijiem", uz šim darbībām neattiecas Ministru kabineta 2006. gada 20. jūnija noteikumi Nr. 496 "Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība". Ņemot vērā iepriekš minēto, lūdzam precizēt projekta 12. punktu, kā arī anotācijas 1.3. sadaļā iekļauto informāciju par lietošanas mērķa maiņu.
Piedāvātā redakcija
-
	Dzintra Kaķe (VZD)

	5.
	Noteikumu konsolidētā versija
21.1. meliorācijas sistēmas inventarizācijas lietu vai teritorijas un būves kadastrālo uzmērījumu, ja ierosina:
	Priekšlikums
Lūdzam precizēt, kas noteikumos tiek saprast ar jēdzienu " teritorijas kadastrālais uzmērījums", ņemot vērā, ka atbilstoši Ministru kabineta 2011.gada 27.decembra noteikumu Nr.1019 "Zemes kadastrālās uzmērīšanas noteikumi" regulējumam kadastrālā uzmērīšana tiek veikta nekustamā īpašuma objektam - zemes vienībai vai zemes vienības daļai.
Piedāvātā redakcija
-
	Ingrīda Reizina (TM)



